
1. Reglementări 


Cea mai mare parte a teritoriului românesc este 
expusă cutremurelor de mare intensitate, cu urmări 
deosebite asupra construcțiilor de orice tip, precum 
şi asupra populaţiei. Pornind de la această realitate 
şi ținând seama de evenimentele seismice trecute, 
“cutremure (26.10.1802, 
10.11.1940, 04.03.1977), s-a impus abordarea de 


sistem în protecția faţă de seisme în țara noastră. In 


considerate istorice” 


acest sens, a fost elaborată Ordonanța Guvernului 
României nr. 47/1994 privind apărarea împotriva 
dezastrelor, adoptată prin Legea nr.124/1995. S-a 
constituit astfel cadrul legal general în această 
problemă deosebit de importantă. Potrivit art. 5, 
cap. II din ordonanța mai sus menţionată, pentru 
organizarea şi conducerea activităţilor de apărare 
constituie Comisia 


împotriva dezastrelor se 

guvernamentală de apărare împotriva dezastrelor, 
condusă de primul-ministru, având în componență 
miniştri şi conducători ai altor autorități ale 
administraţiei publice centrale de specialitate 
cărora le revin o serie de sarcini legate atât de 
prevenirea şi pregătirea pentru intervenţie, 
intervenţia operativă la declanşarea fenomenului 
cât şi după aceasta, pentru recuperare şi reabilitare. 

Potrivit Regulamentului privind apărarea 
împotriva efectelor dezastrelor produse de seisme 
şi/sau alunecări de teren, Ministerului Apărării 
Naţionale îi revin următoarele sarcini: 

e stabileşte şi asigură realizarea măsurilor de 
prevenire, protecție şi intervenţie pentru 
unitățile şi subunitățile proprii, conform legii, 
reglementărilor şi instrucțiunilor proprii; 

e participă la elaborarea programelor de 
pregătire a populației, instituțiilor publice şi 
agenților economici pentru protecția şi 
intervenția în cazul producerii unui dezastru 
specific, precum şi la elaborarea planurilor 
evacuarea bunurilor 


pentru populaţiei, 


materiale şi animalelor; 


e asigură participarea, în sprijinul populației, 
cu forţe şi mijloace proprii, la solicitarea 
autorităților 


administraţiei publice şi a 


instituţiilor cu atribuţii în domeniu la 
activitățile pentru limitarea şi înlăturarea 
efectelor unui dezastru specific; 

e participă la realizarea şi verificarea periodică 
a stării de funcționare a sistemelor de 
alarmare a populaţiei în cazul iminenței sau 
producerii unui dezastru specific; 

e participă la exercițiile şi aplicaţiile privind 
pregătirea populaţiei şi agenţilor economici, 
indiferent de forma de proprietate, pentru 
verificarea măsurilor de protecție şi 

intervenție din planurile de apărare împotriva 
efectelor unui dezastru specific; 

e elaborează reglementări interne privind 

competențele aprobării participării cu unități 

sau subunități proprii, în funcție de mărimea 
intervenției şi asigură condițiile necesare pentru 
constituirea, la ordin, a detaşamentelor de 
intervenție în zonele afectate de dezastrul 
specific pentru limitarea şi înlăturarea efectelor 


acestuia. 


2. Mari responsabilităţi 


Rezultă clar că responsabilitățile ce-i revin 


ministerului sunt de interes deosebit. Ce s-ar 
întâmpla însă în cazul în care chiar ministerul ar fi 
pus în imposibilitatea de a îndeplini aceste atribuţii 
sau ar fi limitat să o facă, el însuşi fiind supus 


aceloraşi fenomene de dezastru? De altfel, nu 


trebuie neglijat acest aspect, dat fiind că Ministerul 
Apărării Naţionale are un caracter de sistem dispus 
în teritoriu, alcătuit din foarte multe unități militare 
care-şi desfăşoară activitatea în construcţii în zone 
seismice, aflate în legătură cu cele din zone mai 


puţin afectate de fenomene seismice şi a căror 

funcționalitate este vitală pentru societate. De 
aceea, pregătirea şi dotarea specialiştilor proprii 
precum şi protejarea lor trebuie să se realizeze cu o 
mare grijă, rolul armatei în caz de dezastru fiind cu 
totul deosebit. 

De altfel, în majoritatea statelor membre U.E. şi 
N.A.T.O., precum şi în alte state, armata este 
puternic implicată în strategia națională de apărare 
la dezastre naturale, tehnologice sau de alt tip. 

lată câteva exemple în acest sens: 

În S.U.A., Departamentul Apărării şi Forţele 
Armate sunt parte integrantă a sistemului civil al 
agenției federale FEMA de pregătire, reducere, 
răspuns, intervenție,  refacere-recuperare după 
dezastre. În construcții şi în alte domenii tehnice 
există U.S. Army Corps of Engineers, normative 
speciale pentru construcții militare publice, 
institute de cercetări şi proiectare speciale în 
construcții. Se pune un accent deosebit pe protecția 
antiseismică a dotărilor (spitale militare, 
comandamente etc.). Garda națională este de 
asemenea o parte importantă a rezervei armatei, cu 
un rol deosebit în intervențiile la dezastre, 
echivalând cu aproximativ jumătate din forța 
combatantă a S.U.A. Periodic se execută exerciții 
ale armatei pentru seism, în scopul verificării 
planurilor de cooperare şi intervenții cu FEMA şi 
cu civilii, modul de utilizare a resurselor militare 
etc. 

În Austria, s-a constituit în 1990 o unitate de 
intervenție la dezastre a armatei — ARDRU, care 
utilizează voluntari activi şi rezervişti, fiind 
condusă de Comandamentul Şcolii de Apărare 


NBU şi având responsabilități privind primul ajutor 


medical, căutare-salvare, incendii, decontaminare 
etc. 

Aceleaşi preocupări există în țări precum 
Canada, Belgia, Turcia (mai ales după cutremurele 
din ultimi ani). 

În ceea ce priveşte Uniunea Europeană, în iunie 
1999, la reuniunea la vârf de la Köln, miniştrii au 
decis dezvoltarea unei capacități autonome pentru 
crize militare şi civile. În 2000, miniştrii de externe 
ai U.E. au decis să stabilească un comitet de 
management al crizelor civile, cu următoarele 
atribuții privind apărarea la dezastru: 

e un mecanism comun de îmbunătăţire a 
cooperării în intervenţii de asistență din 
protecția civilă; 

e o strategie integrată europeană privind 


prevenirea, pregătirea şi răspunsul la 


dezastrele naturale, antropice sau alte 
riscuri; 

e un fond european de ajutoare la dezastre — 
Fondul de Solidaritate al Uniunii Europene 
EUSF; 

e NATO manifestă, de asemenea, un interes 
deosebit pentru aspectele legate de dezastre. 
Astfel, au fost 


create programele 


33 ce 


“Parteneriatul pentru Pace”, “Ştiinţa pentru 


Pace” etc., contribuind cu fonduri 


însemnate la diferitele manifestări pe 
această temă. 

Aşa cum am arătat, în țara noastră a fost creat 
cadrul legislativ general legat de această problemă. 
În acelaşi timp, după cutremurul din 1940, în ceea 
ce priveşte proiectarea construcțiilor, au intervenit 


modificări majore, atât în ceea ce priveşte cadrul 


normativ, cât şi zonarea seismică, acordându-se o 

importanţă deosebită clădirilor de interes public, 
modului lor de amplasare şi alcătuire. Astfel, de-a 
lungul anilor, au apărut o serie de normative pentru 
proiectarea construcțiilor civile, industriale, socio- 
culturale sau de locuit. 

Pentru prima oară, Normativul P 100-1992 (în 
vigoare) prevede clasele de importanță ale 
construcțiilor, în Clasa I fiind incluse construcţiile 
de importanţă vitală pentru societate, a căror 
funcționalitate în timpul cutremurului şi imediat 
după cutremur trebuie să se asigure integral: 
spitale, staţii de salvare, staţii de pompieri; 
clădiri pentru unităţi administrative centrale şi 
judeţene cu rol de decizie în organizarea 
măsurilor de urgență după cutremure; clădiri 
interes 


pentru comunicaţii de național şi 


judeţean; unități de producere a energiei 

electrice din sistemul naţional, clădiri care 

adăpostesc muzee de importanță deosebită. 
Potrivit noului cod de proiectare seismică P 100 


- 1/2004, Prevederi de proiectare pentru clădiri, în 


tabelul 4.3. se prevăd clasele de importanță şi 
expunere la cutremure pentru clădiri, în clasa de 
importanţă I fiind clădiri cu funcțiuni esenţiale, 
a căror integritate pe durata cutremurelor este 
capitală pentru protecţia civilă şi anume: stații 
de pompieri şi sediile poliţiei; spitalele şi alte 
construcţii aferente serviciilor sanitare care sunt 
dotate cu secţii de chirurgie şi de urgenţă; 
clădirile instituţiilor cu responsabilitate în 
gestionarea situațiilor de urgență, în apărarea şi 
securitatea naţională; staţiile de producere şi 
distribuţie a energiei electrice şi/sau care 


asigură servicii esenţiale pentru celelalte 
categorii de clădiri menţionate aici: garajele de 
vehicule ale serviciilor de urgenţă de diferite 
categorii; rezervoarele de apă şi staţiile de 
pompare esenţiale pentru situaţii de urgenţă; 
clădiri care deţin gaze toxice, explozivi şi alte 


substanţe periculoase. 


3. Realităţi, vulnerabilităţi, efecte 


Dată fiind, însă, diversitatea construcțiilor din 
țara noastră, a vârstei acestora, pentru a putea lua 
măsurile cele mai eficiente pentru protecția lor se 
impun o serie de evaluări, fără însă a neglija 
aspectul cel mai important şi anume pregătirea 
personalului pentru situații de dezastre, precum şi 
asigurarea fondurilor necesare pentru micşorarea 
vulnerabilității construcțiilor prin diferitele lucrări 
de consolidare sau reabilitare. Pentru a face acest 
lucru, trebuie mai întâi să cunoaştem 
vulnerabilitățile propriului sistem, în cazul nostru, 
al Ministerului Apărării. Clădirile din unitățile 


noastre au fost realizate cu aceleaşi cunoştinţe şi 


tehnici ca şi alte structuri, cu unele excepții la 
obiectivele speciale unde s-au luat în calcul, date 
fiind dotările speciale, forțe seismice ceva mai 
mari, şi deci sunt expuse aceloraşi riscuri, în mod 
deosebit în cel 40 de oraşe situate în zonele cu 
seismicitate ridicată. În situația producerii unui 
cutremur, efectele directe şi indirecte, asupra 
construcțiilor şi personalului pot fi rezumate astfel: 
> Efecte directe asupra construcțiilor din 
dotarea Ministerului Apărării Naţionale 
depind de: 
e intensitatea şi durata cutremurului; 


e geologia locală; 

e caracteristicile antiseismice calculate sau 


nu ale construcției originale, ale 
instalațiilor, echipamentului, mobilierului; 
e calitatea execuției, starea de uzură a 
construcției şi vârsta acesteia; 
e efectele cutremurelor trecute şi măsurile 
luate. 
> Efecte indirecte: 
e amplasarea construcţiei; 
e rezistența la foc a materialelor din care 
este făcută; 
e prezența unor surse de incendiu. 
> Efecte asupra personalului cu funcţii 


administrative, tehnice sau auxiliare, 
precum şi a altor persoane depind de: 
e intensitatea cutremurului; 


e tipul clădirii în care se află; 


e rezistența antiseismică a clădirii, gradul de 
ocupare al acesteia, uzura, vechimea etc.; 

e locul în clădire în care se află persoana; 

e experiența şi cunoştinţele referitoare la 
comportarea construcţiei la cutremure; 

e starea de sănătate, trăsăturile de caracter şi 
educative ale persoanei respective; 

e reacţia colectivului în care se află în acel 
moment; 

e timpul când se produce cutremurul (ziua 
sau noaptea). 

De aceea majoritatea specialiştilor apreciază că 
educarea populaţiei în aceste direcții poate să 
prevină producerea unor dezastre, cu atât mai mult 
cu cât aproape 50% din populație nu a trăit 


experiența unor alte cutremure. 


4. Măsuri 


Ce avem de făcut pentru a limita pe cât posibil 
efectele unor cutremure asupra sistemului apărării? 
Apreciez că se impun următoarele măsuri: 
> inventarierea atentă a tuturor construcțiilor 
existente, 


echipamentelor curente şi de 


siguranță/rezervă, rețelelor care asigură 
alimentarea unităţilor proprii, în spiritul 
actelor normative în vigoare şi ţinând seama 
de amplasare, zona seismică, starea de uzură, 
vârsta, vulnerabilitatea, funcționalitatea, 
fiabilitatea etc. 
> să le clasificăm în funcție de loc şi 
importanţa lor în sistemul apărării, punând 
un accent deosebit pe cele care asigură 
funcţiile esențiale de nivel strategic sau local; 
> întreprinderea măsurilor de evaluare şi 
intervenţie, potrivit cerințelor Ministerului 
Construcţiilor, Transporturilor şi Tineretului 
şi asigurarea fondurilor necesare pentru 


realizarea intervențiilor necesare; 


> identificarea şi luarea măsurilor de protejare 
sau chiar de evacuare a celor care nu mai 
prezintă siguranță în exploatare, expertizarea 
lor şi adoptarea măsurilor ce se impun, 
inclusiv demolarea, acolo unde este cazul; 

> o activitate continuă de educare a populației, 
corelată cu exercițiile pe diverse scenarii, 
care să conducă la o colaborare perfectă între 
diversele organisme implicate în luarea 
măsurilor la producerea unui dezastru; 

> asigurarea funcționării unităţilor în caz de 
cutremure, prin pregătirea anticipată şi 


organizată a activității personalului şi 
asigurarea resurselor necesare; 

> asigurarea capacității de intervenție în teren 
în zona de responsabilitate pentru a preveni 
sau reduce efectele distructive umane şi 
materiale în perioadele ce urmează după 


cutremur; 

> întocmirea unor planuri speciale de 
organizare şi acțiune, instruire şi exerciții 
periodice; 

> asigurarea protecției psihologice a 
personalului, ținându-se seama că atât acesta 
cât şi familule lui au responsabilități 
deosebite în asemenea situaţii; 

> asigurarea rezistenţei la solicitări seismice a 
construcțiilor, instalațiilor şi echipamentelor, 
aparaturii speciale etc., prin metode 

inginereşti, astfel încât eventualele avarii 

structurale, nestructurale sau deformarea 

elementelor de construcții să nu provoace 


scoaterea din funcțiune a unor părți esențiale 


sau a întregii clădiri, instalațiile şi 
echipamentele să rămână în funcţie, viața şi 
integritatea corporală a oamenilor aflați în 
aceste clădiri să nu fie puse în pericol, astfel 
încât unitatea respectivă să rămână operativă 
şi să poată să-şi îndeplinească misiunile ce-i 
revin după cutremur. 

> formarea unui personal specializat pe părți de 
sistem, respectiv pe zone, judeţe, municipii 
etc., în cadrul programelor de pregătire 
profesională şi care să fie în măsură să 
acționeze cu maximă eficacitate în cazul 


producerii unui dezastru. 


SUGESTII ŞI PROPUNERI 


Introducerea unui program coerent de pregătire antiseismică şi în caz de calamităţi şi dezastre în 


sistemul de învățământ militar şi în instruirea armatei. 


Continuarea procesului de reabilitare antiseismică a construcțiilor şi infrastructurilor, concomitent 
cu educarea personalului pentru a folosi în mod eficient toate mijloacele de care dispune. 

